open-index/open-wikipedia-markdown huggingface dataset:
Απαγωγή Σιν Σανγκ-οκ και Τσόι Ίαν-χι

Η **απαγωγή Σιν Σανγκ-οκ και Τσόι Ίαν-χι** διαπράχθηκε στη Βόρεια Κορέα και διήρκησε από το 1978 έως και το 1986. Ο Σιν Σανγκ-οκ ήταν γνωστός και διαπρεπής Νοτιοκορεάτης σκηνοθέτης του κινηματογράφου, και η Τσόι Ίαν-χι ήταν μία Νοτιοκορεάτισσα ηθοποιός και η πρώην σύζυγός του. 

## Ιστορικό

Οι δύο τους ίδρυσαν την εταιρεία Shin Film και δημιούργησαν μερικές ταινίες κατά τη διάρκεια της δεκαετίας του 1960, οι οποίες είχαν απήχηση σε διάφορα κινηματογραφικά φεστιβάλ της Νότιας Κορέας. Όλα άρχισαν το 1978, όταν η Τσόι απήχθη στη Βόρεια Κορέα και εστάλη στον Κιμ Τζονγκ-ιλ. Έξι μήνες αργότερα απήχθη και ο σύζυγός της, Σιν. Αφού πέρασαν ένα διάστημα στη φυλακή, ο Κιμ, του ανέθεσε να δημιουργήσουν ταινίες, ώστε να τονωθεί και να εξελιχθεί ο βορειοκορεατικός κινηματογράφος. 

Το 1966, ο Κιμ γίνεται πρόεδρος του Τμήματος Προπαγάνδας κι αναλαμβάνει σύντομα τη σκηνοθεσία. Ο ίδιος υπήρξε μεγάλος λάτρης του κινηματογράφου, διαθέτοντας στην κατοχή του πάνω από 15.000 τίτλους. Ως σκηνοθέτης δημιούργησε ταινίες και όπερες, με θέμα την εθνική υπερηφάνεια και τον Κιμ Ιλ-σουνγκ. Κατά τη δεκαετία, όμως του 1970, άρχισε να απογοητεύεται με τη δουλειά του. Έτσι αναζητούσε φρέσκες και παθιασμένες φωνές να ζωντανέψουν τον βορειοκορεατικό κινηματογράφο. Εκείνος δεν ήθελε καθόλου οι συμπολίτες του να βλέπουν δυτικό κινηματογράφο.  Έτσι, το 1978 απαγάγει την Τσόι, από το Χονγκ Κονγκ η οποία αρχικά δεν κατάλαβε ότι τη χρησιμοποίησαν ως δόλωμα ώστε να φέρουν στη χώρα τον Σιν.
  
Ο Σιν απήχθη έξι μήνες αργότερα από την ίδια περιοχή και ενώ ήταν χωρισμένοι είχε ήδη αρχίσει να τον ανησυχεί η πολύμηνη απουσία της. Στην αρχή, όπως και η Τσόι, έγιναν αποδεκτοί με τιμές, αλλά όταν διαφώνησε στη βοήθεια, φυλακίστηκε για ανυπακοή.  Τρία χρόνια αργότερα σε ένα πάρτι του Κιμ Ιλ-σουνγκ, οι δύο του βρέθηκαν ξανά. Παρόλα αυτά, εκείνη την περίοδο κυκλοφόρησε 6 ταινίες, μερικές από αυτές μάλιστα θεωρούνται και αξιόλογες. Πλέον δεν μπορούσαν απλά να επιστρέψουν στην πατρίδα τους κι έτσι σκέφτηκαν να ηχογραφήσουν κάπως τον Κιμ για να αποδείξουν ότι απήχθησαν, ώστε να τους δεχτούν πίσω. Μετά το 1986, θα ξεκινούσε η πολύ ακριβή παραγωγή με θέμα τον Τζένγκις Χαν, πράγμα που δεν έγινε γιατί όσο ήταν στη Βιέννη, ζήτησαν άσυλο από την αμερικανική πρεσβεία. 

## Μετά την απαγωγή
Στην πορεία ο Σιν έμεινε κι εργάστηκε για χρόνια στις Ηνωμένες Πολιτείες πριν γυρίσει πίσω στη Νότια Κορέα. Από πλευρά της η Βόρεια Κορέα, αρνήθηκε ρητώς ότι οι δυο τους είχαν κρατηθεί στη χώρα χωρίς τη συγκατάθεσή τους κι ότι στην πραγματικότητα η απόδραση τους αποσκοπούσε στο υποκλέψουν τα λεφτα που δόθηκαν για την παραγωγή της ταινίας του Τζένγκις Χαν. Μετά το βιβλίο *A Kim Jong-Il Production*, όταν έγιναν γνωστά τα γεγονότα, υπήρξε αναβίωση των έργων της εποχής του σκηνοθέτη στη Βόρεια Κορέα, ενώ υπήρξε και γαλλική σειρά βασισμένη σε αυτά. 

## Παραπομπές


## Περαιτέρω ανάγνωση
* 
* 
* 

Κατηγορία:Απαγωγές
Μπρους Ρέινολντς

Ο **Μπρους Ρέινολντς** (*Bruce Richard Reynolds*, Λονδίνο, Ηνωμένο Βασίλειο, 7 Σεπτεμβρίου 1931 – 28 Φεβρουαρίου 2013) ήταν Βρετανός κακοποιός, καταδικασμένος για τη σχεδίαση και πραγματοποίηση της γνωστής σαν «Η Μεγάλη Ληστεία του Τρένου». Η λεία που αποκόμισαν οι ληστές ανερχόταν σε περισσότερα από 2.600.000 λίρες Αγγλίας, μεγαλύτερη στη χώρα όλων των εποχών (1963). Έχοντας καταφέρει να διαφύγει της σύλληψης επί μία πενταετία, ο Ρέινολντς τελικά πιάστηκε από τις αρχές, παραπέμφθηκε σε δίκη και καταδικάστηκε σε 25ετή κάθειρξη, το 1969. Αποφυλακίστηκε οκτώ χρόνια αργότερα (1978). Συνέγραψε ο ίδιος τρία βιβλία και εμφανίσθηκε στη σκηνή ως μέλος της μουσικής μπάντας Alabama 3, στην οποία μετέχει ο γιος του. Παραμένει εμβληματική φυσιογνωμία και μετά το θάνατό του.

## Παραπομπές


Κατηγορία:Ληστές
Άγναντη Φθιώτιδας

Η **Άγναντη** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
H Άγναντη βρίσκεται προς τα νότια του νομού και τους νότιους πρόποδες του όρους Κνημίδα σε υψόμετρο 430 μέτρα. Απέχει 59 χλμ. ΝΑ. από τη Λαμία, 47 χλμ. Β. από τη Λιβαδειά και 17 χλμ. ΝΑ. από τα Καμένα Βούρλα (έδρα του δήμου - μέσω Άγιου Κωνσταντίνου). Στην περιοχή βρέθηκαν τα μέλη ενός βυζαντινού μαρμάρινου τέμπλου από ναό (χρονολογίας 12ου - 14ου αι.) ο οποίος εντοπίστηκε σε ερειπιώδη κατάσταση και εκτίθενται στην αίθουσα βυζαντινής περιόδου στο Βυζαντινό Μουσείο Φθιώτιδας στην Υπάτη. Πρόκειται για τα ερείπια του ιερού ναού Αϊ - Ταξιάρχη *«τύπου σταυροειδούς εγγεγραμμένου σύνθετου τετρακιόνιου με τρούλο»*, τα οποία έχουν χαρακτηριστεί ως ιστορικό διατηρητέο μνημείο. Ενοριακός ναός είναι η εκκλησία του Αγίου Αθανασίου στην ανατολική πλευρά του χωριού.

Ως οικισμός αναφέρεται από την εποχή της Τουρκοκρατίας και επίσημα μετά την απελευθέρωση το 1835 όταν προσαρτήθηκε στον τότε δήμο Δαφνουσίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τη Νέα Άγναντη αποτελούν την τοπική κοινότητα Αγνάντης που υπάγεται στη δημοτική ενότητα Αγίου Κωνσταντίνου του Δήμου Καμένων Βούρλων και σύμφωνα με την απογραφή του 2011 έχει πληθυσμό 218 κατοίκους Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 32,514 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Αγία Τριάδα Φθιώτιδας

*Για συνώνυμους οικισμούς στην Ελλάδα δείτε το λήμμα: [[Αγία Τριάδα (αποσαφήνιση)]]*

Η **Αγία Τριάδα** είναι παράλιο χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Αξιοθέατα
Η Αγία Τριάδα βρίσκεται δίπλα στα νότια παράλια του Μαλιακού κόλπου σε υψόμετρο 10 μέτρα. Απέχει 23 χλμ. ΝΑ. από τη Λαμία και 19 χλμ. Δ.-ΒΔ. από τα Καμένα Βούρλα (έδρα του δήμου). Είναι κτισμένη ανάμεσα στον Μώλο (Α.) και τις Θερμοπύλες (Δ.-ΝΔ.) ενώ νότια του χωριού περνάει ο Αυτοκινητόδρομος Αθήνας - Θεσσαλονίκης όπου υπάρχει ομώνυμος μετωπικός σταθμός διοδίων. Οι κάτοικοί του ασχολούνται με τη γεωργία και την αλιεία, συνεχίζοντας να ψαρεύουν με το «λιβάρι» (παραδοσιακός τρόπος αλιείας).

### Υγρότοποι Αγίας Τριάδας
Στα δυτικά του χωριού και προς τις ακτές του Μαλιακού υπάρχουν αχανείς υγροτοπικές εκτάσεις οι οποίες αποτελούν ένα μικρό μέρος των εκβολών του Σπερχειού ποταμού και ιδιαίτερα σημαντική παρυδάτια περιοχή για την ορνιθοπανίδα της Ελλάδας. Στην ίδια πλευρά περνάει και ο χείμαρρος Πλατανιάς ή Καραβά Πλατάνια που πηγάζει από το όρος Καλλίδρομο και οι εκβολές του σχηματίζουν κάθετα μέσα στον κόλπο μια μεγάλη διχαλωτή αμμολωρίδα (η Μπούκα για τους ντόπιους) που έχει μήκος 1,5 χλμ. και γύρω από την οποία αναπτύσσεται παραθαλάσσιος υγρότοπος *«με δαίδαλους από κανάλια, μικρές νησίδες, ατέλειωτα αλίπεδα, λιβάδια από αλοφυτική βλάστηση και αβαθείς αμμώδεις βυθούς»*. Οι υγρότοποι της Αγίας Τριάδας βρίσκονται στο ανατολικότερο σημείο των εκβολών του ποταμού Σπερχειού και η συνολική τους έκταση υπολογίζεται στα 4.213 στρέμματα.

## Διοικητικά
Ως οικισμός αναφέρονται επίσημα το 1845 όταν προσαρτήθηκε στον τότε δήμο Θερμοπυλών. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγίας Τριάδας που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 282 κατοίκους

## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Δυναστεία των Κιμ (Βόρεια Κορέα)

Η **Δυναστεία των Κιμ** (κορεατικά: 김일성가), γνωστή στη Βόρεια Κορέα και ως **Γραμμή Αίματος του Παεκτού**, είναι μία γενεολογία τριών γενιών, με αρχή αυτής τον πρώτο Ανώτατο Ηγέτη της Βόρειας Κορέας, Κιμ Ιλ-σουνγκ. Το 1948 ο Κιμ ανέλαβε την εξουσία στη Βόρεια Κορέα μετά την απελευθέρωση από τους Ιάπωνες. Το 1950, επιχείρησε να ενοποιήσει την κορεατική χερσόνησο, με τον Πόλεμο της Κορέας, χωρίς επιτυχία. Η επιρροή που ασκούσε στη χώρα του κατέληξε να δημιουργήσει αρχής γενομένης τη δεκαετία του 1980 μία προσωπολατρεία προς τους ηγούντες και επίσης καθιέρωσε και τη δική του φιλοσοφία *[[Τζούτσε]]*. Όλα αυτά τα κληροδότησε και στους απογόνους του και κατοπινούς ηγέτες της χώρας, Κιμ Τζονγκ-ιλ (γιος του) και Κιμ Τζονγκ-ουν (εγγονός του). 

Σε αντίθεση με άλλα πρώην ή τωρινά σοσιαλιστικά κράτη, η κυβέρνηση της Βόρειας Κορέας αντιμετωπίζεται ως με τρόπο τέτοιο όπως και μία βασιλική οικογένεια. Μάλιστα δε το 2013 με τροποποίηση στις 10 Αρχές Ενός Μονολιθικού Ιδελογικού Συστήματος, αναφέρθηκε ότι τα μέλη του κόμματος και της επανάστασης θα πρέπει, αιώνια, να φέρουν το αίμα της γραμμής αίματος του Παεκτού. Αν και η οικογένεια των Κιμ κυβερνεί τη χώρα από το 1948, ελάχιστα είναι επίσημα γνωστά για την οικογένεια. Στην προσωπολατρεία που δημιουργήθηκε από τον Κιμ Ιλ-σουνγκ, δεκάδες συμβολικοί τίτλοι ακολουθούν τα μέλη της οικογένειας, όπως για παράδειγμα η μητέρα του ονομάζεται «Μητέρα της Κορέας», ενώ η πρώτη σύζυγός του «Μητέρα της Επανάστασης».  Ενώ κι ο γιος του Κιμ Τζονγκ-ιλ, είχε δεκάδες τίτλους.

Η τρέχουσα κεφαλή της Δυναστείας είναι ο Κιμ Τζονγκ-ουν, ο οποίος, φυσικά, είναι και ο Ανώτατος Ηγέτης της χώρας. Υπάρχουν κάποιοι διάδοχοι της θέσης του, αλλά τίποτα δεν είναι επιβεβαιωμένο. Μερικοί πιθανότεροι είναι, σίγουρα, η αδελφή του Κιμ Γιο-τζονγκ, η οποία αναδύεται ως μεγάλο πολιτικό αστέρι στη χώρα. Φυσικά από μικρή ηλικία έχει προετοιμαστεί για αυτό και σίγουρα είναι από τις σημαντικότερες πολιτικές φιγούρες της χώρας. Άλλος πιθανός κληρονόμος θα ήταν και ο μόνος εν ζωή γιος του Κιμ Ιλ-σουνγκ, Κιμ Πιονγκ-ιλ. Λέγεται δε ότι λόγω φύλου ίσως έχει περισσότερες πιθανότητες, ωστόσο δεν έχει τις συνδέσεις της προηγούμενης. 

## Παραπομπές

## Περαιτέρω ανάγνωση
* 
* 

## Εξωτερικοί σύνδεσμοι

*
Κιμ
Μεσογειακή ράχη

thumb|right|250px|Η θέση της μεσογειακής ράχης στην Μεσόγειο θάλασσα
Η **μεσογειακή ράχη** είναι υποθλάσια γεωλογική ενότητα και έξαρση του βυθού στην λεκάνη της Μεσογείου, που εκτείνεται νότια της Κρήτης, του Καστελλορίζου και της Κύπρου, ξεκινώντας από το τόξο της Καλαβρίας, και φτάνοντας έως και τα παράλια της Συρίας στο Λύκιο πέλαγος. Σχηματίζει υποβρύχια κορυφογραμμή που σύμφωνα με την τεκτονική θεωρία, προκαλείται από την σύγκλιση της αφρικανικής κάτω από τις δύο άλλες, την ευρασιατική και την ανατολική πλάκα. Καθώς η αφρικανική πλάκα κινείται αργά βορειοανατολικά προς τα κάτω, οργώνει τον πυθμένα της Μεσογείου, ανυψώνοντάς την από τον βυθό, και στη συνέχεια πάνω από την επιφάνεια της θάλασσας, δημιουργόντας το νησί της Κύπρου.

Εάν συνεχιστεί η κίνηση της Αφρικής προς βορά, η κορυφογραμμή μπορεί να εξελιχθεί σε μια μεγάλη και ψηλή οροσειρά καταμεσής της Μεσογείου. 

## Οικονομική σημασία
Η μεσογειακή ράχη μαζί με την Λεκάνη του Ηροδότου είναι οι πλέον σημαντικές περιοχές για την αναζήτηση και εξόρρυξη υδρογονανθράκων και υδριτών τόσο στην Μεσόγειο, όσο και παγκοσμίως. Ο όγκος των κοιτασμάτων είναι υπερτεράστιος, η δε εξόρρυξή τους, αν εξαιρέσουμε το μεγάλο βάθος στο οποίο κείτονται, σχετικά εύκολη, αφού μπορούν να συγκομιστούν στον πυθμένα της θάλασσας. Το πλήθος των μέχρι σήμερα γνωστών και χαρτογραφημένων λασποηφαιστείων (*Μιλάνο*, *Νάπολη*, *Maidstone*, *Τορόντο*, *Μόσχα*) υποδηλώνουν το διεθνές ενδιαφέρον και τις ερευνητικές αποστολές που διενεργούνται αδιάλειπτα από την δεκαετία του 1990.

## Πηγές
*

Κατηγορία:Τεκτονικές πλάκες
Κατηγορία:Γεωγραφικοί σχηματισμοί της Μεσογείου Θάλασσας
Κατηγορία:Γεωγραφία της Ελλάδας
Κατηγορία:Γεωλογία της Ελλάδας
Κατηγορία:Ελληνική οικονομία
Minjokgwa ummyeong

Το ***Minjokgwa ummyeong*** (κορεατικά: 민족과 운명, διεθνής τίτλος: ***Nation and Destiny***) είναι μία βορειοκορεατική σειρά ταινιών αποτελούμενη από 62 μέρη, οι οποίες κυκλοφόρησαν από το 1992 έως και το 2002. Στόχος και κύρια πλοκή της σειράς είναι ότι οι Κορεάτες μπορούν να ζήσουν έναν δοξασμένο βίο μόνο υπό την καθοδήγηση των Ανώτατων Ηγετών της χώρας και της σοσιαλιστικής τους πατρίδα. Μάλιστα, ο ίδιος ο Κιμ Ιλ-σουνγκ επιμελήθηκε για τον τίτλο της σειράς, ενώ συμμετείχε ενεργά και στη δημιουργία επεισοδίων της σειράς ταινιών. Πρόκειται για τη μεγαλύτερη σειρά ταινιών παγκοσμίως, καθώς και το πιο βαθύπνοο έργο του βορειοκορεατικού κινηματογράφου.

Στα πρώτα μέρη της σειράς συμμετείχαν οι γνωστότεροι σεναριογράφοι, ηθοποιοί και σκηνοθέτες της χώρας, οι οποίοι εξυμνούνταν κι από τα βορειοκορεατικά μέσα. Το αρχικό βαθύπνοο πλάνο συμπεριέλαβε 100 επεισόδια, αλλά έως και το 2002, έχουν κυκλοφορήσει 62. Η σειρά ταινιών είναι γνωστή για τις σκηνές της που τοποθετούνται στον Δυτικό κόσμο και στη Νότια Κορέα. Αξιοσημείωτο, επίσης, είναι και το γεγονός ότι στη σειρά απεικονίστηκε με θετικό τρόπο και ο Χαν Σόρια, ο οποίος υπήρξε θύμα των εκκαθαρίσεων της δεκαετίας του 1960 από τον Κιμ Ιλ-σουνγκ.   Αυτή ήταν και η πρώτη φορά που ένα «αντισυστημικό πρόσωπο» απεικονίστηκε στη βορειοκορεατική τηλεόραση ως ηρωική φιγούρα.

Άλλο ενδιαφέρον γεγονός ήταν και η χρήση δημοφιλών τραγουδιών της Νότιας Κορέας που ήταν μέρος μιας «στρατηγικής κουνουπιέρας» (όπως την έλαγαν), με την οποία ήλπιζαν ότι το κοινό της Βόρειας Κορέας θα «ανοσοποιηθεί» στον πολιτισμό του εξωτερικού κόσμου με σταδιακή έκθεση σε αυτόν. Βορειοκορεάτες φυγάδες αναφέρουν ότι το βορειοκρεατικό κοινό είχε μείνει ενεό αντικρίζοντας τα πλούτη του Πρώτου Κόσμου. Η σειρά ταινιών ανά μέρη έχει επίκεντρο διάφορες προσωπικότητες όπως τον Τσόι Ντίοκ-σιν, τον Ισάνγκ Γουν, τον Ρι Ιν-μο και τον Τσόι Χονγκ Χι, ενώ επίσης, επίκεντρο των μερών έχουν γίνει γενικά οι εργάτες, οι χωρικοί και το παρελθόν και το παρόν του λαού μέσω των γενεών του.

## Παραπομπές


## Βιβλιογραφία
*

## Εξωτερικοί σύνδεσμοι
*"Nation and Destiny": the North Korean serial drama with the secret to unification από την Tatiana Gabroussenko στο NK News

Κατηγορία:Βορειοκορεατικές ταινίες
Κατηγορία:Ταινίες με κορεατική γλώσσα
Κατηγορία:Κιμ Τζονγκ-ιλ
Σίνμοε

Το **Σίνμοε** (ιαπων. 新燃岳, *Shinmoedake*) είναι βουνό, και συγκεκριμένα ενεργό ηφαίστειο, στον Νομό Καγκοσίμα της νότιας Ιαπωνίας, στη νήσο Κιούσου. Αποτελεί μέρος της ομάδας ηφαιστείων που είναι γνωστή ως όρη Κιρισίμα. Είναι γεωλογικώς νεαρό ηφαίστειο, καθώς πιστεύεται ότι σχηματίσθηκε στο χρονικό διάστημα από το 23000 π.Χ. μέχρι το 5300 π.Χ. περίπου. 

## Γεωγραφικά δεδομένα
Το υψόμετρο της κορυφής (χείλη του κρατήρα) του όρους Σίνμοε είναι σήμερα 1.420,8 μέτρα πάνω από τη μέση επιφάνεια της θάλασσας. Συγκριτικά, το υψηλότερο σημείο της ομάδας ηφαιστείων Κιρισίμα είναι 1.700 μέτρα. Οι γεωγραφικές συντεταγμένες της κορυφής είναι 31°54΄34΄΄ Βόρειο πλάτος και 130°53΄11΄΄ Ανατολικό μήκος.

## Εκρήξεις
Εκρήξεις του Σίνμοε έχουν καταγραφεί τα έτη 1716, 1717, 1771, 1822, 1959, 1991, 2008, 2009, 2011, 2017, 2018 και 2020, πρόκειται δηλαδή για ένα ηφαίστειο αρκετά ενεργό κατά τη σύγχρονη εποχή.

### Οι εκρήξεις του 2011
Το 2011 οι εκρήξεις άρχισαν στις 19 Ιανουαρίου. Το πρωί της 26ης Ιανουαρίου, στις 7:30 π.μ. τοπική ώρα, η αυξημένη δραστηριότητα κάλυψε με στάχτη τη γύρω περιοχή, κλείνοντας 4 σιδηροδρομικές γραμμές και προκαλώντας την ακύρωση αεροπορικών δρομολογίων. Μετά το 1959 αυτή ήταν η μεγαλύτερη έκρηξη του όρους Σίνμοε. Την επόμενη ημέρα, το επίπεδο ηφαιστειακού συναγερμού υψώθηκε στο 3.

Την 1η Φεβρουαρίου μια ακόμα μεγαλύτερη έκρηξη έστειλε μια στήλη καπνού και στάχτης σε ύψος 2,5 χιλιομέτρων στην ατμόσφαιρα και πέταξε ηφαιστειακές βόμβες σε αποστάσεις έως και 1,5 χιλιόμετρο από τον κρατήρα. Μέσα στον Φεβρουάριο του 2011 ένας θόλος λάβας (ηφαιστειακός δόμος) σχηματίσθηκε μέσα στον κρατήρα. Στις 17 του μήνα μια σύσταση για εκκένωση εκδόθηκε από τις αρχές για 2.500 ανθρώπους στην περιοχή της πόλεως Μιγιακονότζο, όταν ισχυρές βροχοπτώσεις δημιούργησαν κίνδυνο προκλήσεως λαχάρ, αλλά τελικώς απομακρύνθηκαν λιγότεροι από εκατό άνθρωποι.

Στις 13 Μαρτίου, μόλις δύο ημέρες μετά τον ισχυρότατο σεισμό στο Τοχόκου, το ηφαίστειο εξερράγη και πάλι, αρχίζοντας ξανά να εκτοξεύει πέτρες και στάχτη που έφταναν σε ύψος 4 χιλιομέτρων. Είναι αβέβαιο αν αυτό συνδέεται με τον σεισμό. Αυτή η έκρηξη υποχρέωσε την εκκένωση αρκετών εκατοντάδων κατοίκων.

### Οι εκρήξεις του 2018
Στις 6 Μαρτίου 2018 μια μεγάλη έκρηξη άρχισε με την εκτόξευση πυρακτωμένων βράχων και στάχτης σε ύψη 4,5 χιλιομέτρων. Στις 22 Ιουνίου συνέβη και άλλη έκρηξη, 4 ημέρες μετά από έναν σεισμό μεγέθους 6,1 βαθμών Ρίχτερ, που κτύπησε την Οσάκα, με την εκτόξευση στάχτης και σκόνης σε παρόμοιο ύψος.

## Το Σίνμοε στον κινηματογράφο
Το όρος Σίνμοε χρησίμευσε ως τοποθεσία για τα γυρίσματα της ταινίας Τζέιμς Μποντ του 1967 *[[Τζέιμς Μποντ, Πράκτωρ 007: Ζεις μονάχα δυο φορές|Ζεις μονάχα δυο φορές]]*. Συγκεκριμένα ήταν το ηφαίστειο μεσά στον κρατήρα του οποίου στεγαζόταν η μυστική βάση πυραύλων των «κακών».

## Παραπομπές


## Εξωτερικοί σύνδεσμοι
* Η ομάδα Κιρισίμα ως ενιαίο ηφαίστειο στη Γεωλογική Υπηρεσία της Ιαπωνίας
* Παρατήρηση εκρήξεων τον Ιανουάριο του 2011 στο *YouTube*
* Αρχείο κλιπ του Σίνμοε στο *Volcano Video HQ*

Κατηγορία:Ηφαίστεια της Ιαπωνίας
Κατηγορία:Βουνά της Ιαπωνίας
Κατηγορία:Νομός Καγκοσίμα
Όρος Κίτα

Το **Όρος Κίτα** (ιαπων. 北岳, *Kita-dake*) είναι το δεύτερο υψηλότερο βουνό της Ιαπωνίας, μετά το γνωστό όρος Φούτζι. Το Κίτα αποτελεί μέλος της οροσειράς Ακαΐσι, που είναι γνωστή και στην Ιαπωνία ως «Νότιες Ιαπωνικές Άλπεις» (南アルプス, *Minami-Arupusu*) και βρίσκεται στον Νομό Γιαμανάσι, στο μεγαλύτερο νησί της χώρας, το Χονσού. Η κορυφή του Κίτα έχει υψόμετρο 3.193 μέτρα πάνω από την επιφάνεια της θάλασσας, δηλαδή το βουνό είναι κατά 583 μέτρα χαμηλότερο από το Φούτζι και ένα από τα 21 όρη της Ιαπωνίας που υπερβαίνουν σε ύψος τις τρεις χιλιάδες μέτρα.

## Γεωγραφικά δεδομένα
Οι γεωγραφικές συντεταγμένες της κορυφής του όρους Κίτα είναι 35°40΄27΄΄ Βόρειο πλάτος και 138°14΄12΄΄ Ανατολικό μήκος, δηλαδή απέχει από την κορυφή του όρους Φούτζι 56,4 χιλιόμετρα προς τα βορειοδυτικά του Φούτζι, ενώ βρίσκεται σχεδόν στον ίδιο παράλληλο με το κέντρο του Τόκιο. Το Κίτα είναι γνωστό και με το προσωνύμιο «ο Ηγέτης των Νοτίων Άλπεων». Περιλαμβάνεται στα «100 περίφημα ιαπωνικά βουνά», αλλά όχι στην τριάδα των «Ιερών Βουνών της Ιαπωνίας» Φούτζι-Τάτε-Χάκου, που βρίσκονται επίσης στην κεντρική Ιαπωνία. Ολόκληρο το Κίτα περιλαμβάνεται στο Εθνικό Πάρκο των Νότιων Άλπεων (*Minami Alps*), κοντά στην ομώνυμη πόλη Μινάμι-Αρουπούσου.

Η λεγόμενη «Αντηρίδα του Κιτα-ντάκε» (北岳バットレス) είναι μια κατακόρυφη βραχώδης πλαγιά ύψους 600 μέτρων στην ανατολική πλευρά του βουνού.

## Χλωρίδα
Τα αλπικά φυτά ευδοκιμούν σε αφθονία πάνω στο Όρος Κίτα, ιδίως στη νοτιοανατολική πλαγιά του βουνού, κατά μήκος της διαδρομής προς το όρος Νακασιράνε. Αλλά και στη βόρεια πλευρά του, αρκεί κάποιος να ακολουθήσει τις διαδρομές Κουσασουμπέρι (草すべり) και Μιγκιμάτα (右俣) δίπλα στη λιμνούλα Σιρανέο (白根御池, *Shiraneo-ike*) για να δει πολλά αρκετά ενδιαφέροντα ή σπάνια είδη φυτών. Από καταφύγια που υπάρχουν κοντά στην κορυφή του Κίτα είναι ευδιάκριτη η συγκέντρωσή τους σε συστάδες βλαστήσεως. Το είδος φυτού της οικογένειας των βατραχιοειδών καλλιάνθεμο του Χοντό (*Callianthemum hondoense*, κοινή ονομασία στην ιαπωνική: *κιταντακεσό*, キタダケソウ) είναι ενδημικό στο βουνό Κίτα, δηλαδή βρίσκεται σε αυτό και πουθενά αλλού στον κόσμο («Χοντό» είναι μια παλαιότερη ονομασία για το νησί Χονσού). Περιγράφηκε για πρώτη φορά επιστημονικά το 1934.

## Ιστορία αναβάσεων
Ως πρώτη τεκμηριωμένη ανάβαση στην κορυφή του όρους Κίτα αναφέρεται εκείνη του Ναοέ Νατόρι το 1871, ενώ ως πρώτη καταγεγραμμένη ανάβαση από Ευρωπαίο εκείνη του Βρετανού ιεραποστόλου Γουόλτερ Γουέστον στις 23 Αυγούστου 1902. Ο τότε 27χρονος γιος του διαδόχου του ιαπωνικού θρόνου και μετέπειτα Αυτοκράτορας της Ιαπωνίας Ναρουχίτο, που ήταν ερασιτέχνης ορειβάτης, ανέβηκε στην κορυφή του Κίτα στις 11 Αυγούστου 1987, γεγονός που έλαβε αρκετά μεγάλη δημοσιότητα.

## Δείτε επίσης
* Όρη Ακαΐσι

## Παραπομπές


## Εξωτερικοί σύνδεσμοι
* Τοπογραφικός χάρτης (κλίμακα 1:25000)

Κιτα
Ιωνάθαν της Γκαέτα

Ο **Ιωνάθαν** (γαλλικά: Jonathan, αποβιώσας τον Ιούλιο του 1121), μέλος ενός κλάδου της οικογένειας Ντρεγκότ, ήταν Δούκας της Γκαέτα από το 1113 μέχρι το θάνατό του το 1121. Είναι γνωστός από τον *Codex Caietanus*, υπάρχουν τρεις θεωρίες της πατρότητας του. Μπορεί να ήταν ο γιος του Κόμη Τζόναθας Α΄ της Καρινόλα ή ο εγγονός του από έναν ανώνυμο γιο, ή αλλιώς ο εγγονός του Κόμη Βαρθολομαίου της Καρινόλα. Ήταν υποτελής του ξαδέλφου ή του θείου του, Κόμη Ριχάρδο της Καρινόλα.

Μετά το θάνατο του Δούκα Ανδρέα της Γκαέτα ο οποίος δεν είχε κληρονόμους, το δουκάτο πέρασε στον Πρίγκιπα Ροβέρτο Α΄ της Κάπουα, ο οποίος το έδωσε στον Τζόναθας και διόρισε τον Ριχάρδο συνκυβερνήτη του. Ως ένδειξη της ημι-ανεξαρτησίας της Γκαέτας, μεταξύ Μαρτίου 1113 και Ιουλίου 1114, αυτός και ο Ριχάρδος εξέδωσαν χάρτες που χρονολογούνται στην κοινή θητεία (1092–1118) των βυζαντινών αυτοκρατόρων Αλεξίου Α΄ και Ιωάννη Β΄. Όταν ο Τζόναθας πέθανε η χήρα του Δούκα Ριχάρδου Β΄, Ρανγκάρντα, προσπάθησε με τον νέο της σύζυγο να καταλάβει το δουκάτο, αλλά ο Ριχάρδος της Καρινόλα κατάφερε να το ελέγξει μετά από έναν σύντομο πόλεμο.

## Σημειώσεις


## Παραπομπές


## Πηγές
*
*
*
*
*
*
*

Κατηγορία:Δούκες της Γκαέτα
Κατηγορία:Ιταλονορμανδοί
Κατηγορία:Οίκος Ντρέγκοτ
Brain (ιός υπολογιστή)

thumb|300px|(c)Brain
**Brain** ονομάζεται μια ομάδα ιών τομέα εκκίνησης, η αρχική έκδοση των οποίων ήταν γνωστή ως το πρώτο μη ελεγχόμενο κακόβουλο λογισμικό για υπολογιστές . Ο ιός μολύνει τον τομέα εκκίνησης των δισκετών που έχουν διαμορφωθεί με το σύστημα αρχείων DOS FAT .

Ο ιός μολύνει τον υπολογιστή αντικαθιστώντας τον τομέα εκκίνησης με ένα αντίγραφο του. Ο πραγματικός τομέας εκκίνησης μετακινείται σε έναν άλλο τομέα, ο οποίος χαρακτηρίζεται ως ελαττωματικός. Οι μολυσμένες δισκέτες έχουν συνήθως τρία kBytes ελαττωματικών τομέων. Το όνομα του δίσκου αλλάζει σε (c) Brain . Οι μολυσμένες δισκέτες έχουν το ακόλουθο κείμενο στον τομέα εκκίνησης:

Welcome to the Dungeon (c) 1986 Brain & Amjads (pvt) Ltd VIRUS_SHOE RECORD V9.0 Dedicated to the dynamic memories of millions of viruses who are no longer with us today - Thanks GOODNESS!! BEWARE OF THE er..VIRUS : this program is catching program follows after these messages….$#@%$@!!
Welcome to the Dungeon © 1986 Basit & Amjads (pvt). BRAIN COMPUTER SERVICES 730 NIZAM
    BLOCK ALLAMA IQBAL TOWN LAHORE-PAKISTAN PHONE: 430791,443248,280530. Beware of this VIRUS.... Contact us for vaccination...

Ο Brain επινοήθηκε από δύο αδέλφια, τον Basit Farooq Alvi και τον Amjad Farooq Alvi, που ζούσαν στην πακιστανική πόλη Chahmiran της Λαχόρη . Οι αδελφοί είπαν στο περιοδικό Time ότι έγραψαν τον ιό για να προστατεύσουν το ιατρικό τους λογισμικό από πειρατεία και ότι προοριζόταν μόνο να χτυπήσει παραβάτες πνευματικών δικαιωμάτων.

Όταν οι αδελφοί άρχισαν να λαμβάνουν μεγάλο αριθμό κλήσεων από ανθρώπους στις Ηνωμένες Πολιτείες, τη Μεγάλη Βρετανία και αλλού που τους ζήτησαν να καθαρίσουν τα συστήματά τους, έμειναν έκπληκτοι και προσπάθησαν να εξηγήσουν στους αγανακτισμένους καλούντες ότι δεν είχαν κακές προθέσεις. Τελικά, τερμάτισαν την τηλεφωνική τους γραμμή και μετανόησαν που είχαν γνωστοποιήσει τα στοιχεία προσωπικής επικοινωνίας. 
Κατηγορία:Ιοί υπολογιστών
Κατηγορία:Κακόβουλο λογισμικό
Κατηγορία:Σελίδες με μη επιθεωρημένες μεταφράσεις
Άγιος Χαράλαμπος Φθιώτιδας

*Για συνώνυμους οικισμούς στην Ελλάδα δείτε το λήμμα: [[Άγιος Χαράλαμπος (αποσαφήνιση)]]*

Ο **Άγιος Χαράλαμπος** είναι ημιορεινό χωριό της Στερεάς Ελλάδας στην Περιφερειακή 

## Γεωγραφία - Ιστορία
Ο Άγιος Χαράλαμπος βρίσκεται στους βορειοανατολικούς πρόποδες του όρους Καλλίδρομο σε υψόμετρο 410 μέτρα με θέα προς τον Μαλιακό κόλπο και τον ελαιώνα. Απέχει 34 χλμ. ΝΑ. από τη Λαμία και 21 χλμ. Δ. από τα Καμένα Βούρλα (έδρα του δήμου). Η παλιά ονομασία του χωριού από την εποχή της Τουρκοκρατίας είναι *Λιαπάτα* και έτσι αναφέρεται επίσημα το το 1835 όταν προσαρτήθηκαν στον τότε δήμο Θερμοπυλών. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Μετονομάστηκε σε Άγιος Χαράλαμπος το 1957 με το ΦΕΚ 253Α - 14/12/1957. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγίου Χαραλάμπους που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 37 κατοίκους Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 13,567 χμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Νέα Άγναντη Φθιώτιδας

Η **Νέα Άγναντη** είναι οικισμός της Στερεάς Ελλάδας στην Περιφερειακή Ενότητα Φθιώτιδας, ο οποίος δημιουργήθηκε από κατοίκους της Άγναντης στην ευρύτερη περιοχή του Αγίου Κωνσταντίνου όταν αναγκάστηκαν να εγκαταλείψουν τα σπίτια τους λόγω συνεχιζόμενων κατολισθήσεων. Ως οικισμός αναφέρεται επίσημα για πρώτη φορά το 2011 όταν απογράφηκε στον δήμο Μώλου - Αγίου Κωνσταντίνου. Σύμφωνα με το Πρόγραμμα «Καλλικράτης» μαζί με  την Άγναντη αποτελούν την τοπική κοινότητα Αγνάντης που υπάγεται στη δημοτική ενότητα Αγίου Κωνσταντίνου του Δήμου Καμένων Βούρλων και σύμφωνα με την απογραφή του 2011 έχει πληθυσμό 79 κατοίκους.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Αύρα Τρικάλων

Η  **Αύρα** είναι χωριό και έδρα ομώνυμης τοπικής κοινότητας της περιφερειακής ενότητας Τρικάλων και υπάγεται στον Δήμο Μετεώρων. Το 2011 είχε 344 κατοίκους.

## Διοικητική ιστορία
Η κοινότητα Κοπραίνης συστάθηκε στις 16 Αυγούστου 1912 με την απόσπαση του οικισμού Κόπραινα από το δήμο Αιγινίου και τον ορισμό του ως έδρα της κοινότητας. Στις 10 Οκτωβρίου 1955 η Κόπραινα μετονομάστηκε σε Αύρα και το ίδιο και η κοινότητα. Λειτούργησε ως την κατάργησή της το 1997 και την προσάρτησή της στο δήμο Καλαμπάκας.

## Τοπική κοινότητα
Η τοπική κοινότητα Αύρας είναι χαρακτηρισμένη ως αγροτικός ορεινός οικισμός, με έκταση 54,123 χμ² (2011). Περιλαμβάνει και τον οικισμό Νέα Ζωή.

### Πληθυσμός

(σε παρένθεση ο πληθυσμός της τοπικής κοινότητας)

### Κοινοτάρχες

### Πρόεδροι Τοπικής Κοινότητας (Κοινότητας από το 2019) Αύρας
*2014?- 10 Νοεμβρίου 2017  Χρήστος Κακούσιος (19??-2017) Πέθανε εν ενεργεία σε τροχαίο δυστύχημα.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Μετεώρων
Κατηγορία:Χωριά της περιφερειακής ενότητας Τρικάλων
Ρεγκίνιον Φθιώτιδας

Το **Ρεγκίνι** ή **Ρεγκίνιο** ή **Ρεγγίνιο** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Το Ρεγκίνιο βρίσκεται στους βορειοανατολικούς πρόποδες του όρους Καλλίδρομο με υψόμετρο 180 μέτρα σε απόσταση 40 χλμ. ΝΑ. από τη Λαμία και 15 χλμ. ΝΔ. από τα Καμένα Βούρλα (έδρα του δήμου). Δυτικά από το χωριό περνάει ο ποταμός Βοάγριος ενώ νότια και δυτικά ο βιότοπος του Καλλίδρομου.

Στην τοποθεσία «Παληοκάστρα - Άη Γιάννης» έχουν βρεθεί λείψανα αρχαίας οχύρωσης, τάφοι και οικοδομήματα τα οποία ταυτίζονται με την αρχαία Τάρφη ή Ναρύκας, η οποία θεωρείται η γενέτειρα του Αίαντα του Λοκρού, γι' αυτό η περιοχή έχει χαρακτηριστεί αρχαιολογικός χώρος.

Η εκκλησία του Γενεσίου της Θεοτόκου στη νότια άκρη του χωριού έχει χαρακτηριστεί ως ιστορικό διατηρητέο μνημείο *«επειδή χρονολογείται στο πρώτο μισό του 18ου αι. και διασώζει ενδιαφέροντα ζωγραφικό διάκοσμο της εποχής αυτής και συνδέεται με την κήρυξη της επανάστασης του 1821 στην περιοχή»*.

## Διοικητικά
Ως οικισμός αναφέρεται από την εποχή της Τουρκοκρατίας και επίσημα μετά την απελευθέρωση το 1835 να προσαρτάται στο τότε δήμο Θρονίου. Το 1887 με το ΦΕΚ 339Α - 16/12/1887 ορίστηκε έδρα του δήμου Θρονίου και το 1912 με το ΦΕΚ 261Α - 31/08/1912 έδρα της νεοϊδρυθείσας ομώνυμης κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Ρεγγινίου που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 557 κατοίκους

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Αναξιμάνδρεια όρη

Τα **Αναξιμάνδρεια όρη** είναι υποθαλάσιο γεωλογικό ύψωμα. Αποτελούν σημαντική λασποηφαιστιογενή περιοχή και στόχο κοιτασμάτων μεθανυδρίτη. Βρίσκονται νότια του συμπλέγματος του Καστελλορίζου και αποτελούν μέρος της μεσογειακής ράχης.
## Γεωμορφολογία
Τα Αναξιμάνδρεια όρη συνορεύουν στα δυτικά με την λεκάνη της Ρόδου.  Έχουν μορφή επίμηκη. Στις πλαγιές τους βρίσκονται τα λασποηφαίστεια «Αμστερντάμ», «Καζάν», «Κούλα», από τα οποία ξεχυλίζουν λασποποταμοί. Πέριξ του λασποηφαιστείου «Αμστερντάμ» βρίσκονται κοιτάσματα υδρογονανρθάκων, ενώ ένας ποταμός κοιλάει προς τον βορά. Το «Καζάν» είναι επίσης πλούσιο σε κοιτάσματα. Τα λασποηφαίστεια αυτά χρονολογούνται στην ύστερη ολόκαινο εποχή, με το «Κούλα» να εκρύγνυται κάθε 5 με 10 χιλ. χρόνια. Δύο άλλα νεότερα λασποηφαίστεια, το «Αθήνα» και «Θεσσαλονίκη» είναι ενεργά και επίσης πλούσια σε υδρογονάνθρακες.

## Οικονομική εκμετάλευση
Η εκτίμηση των κοιτασμάτων των Αναξιμάνδρειων όρων κυμαίνεται από δυόμιση έως εξίμιση κυβικά χιλιόμετρα.
## Πηγές
* 

Κατηγορία:Γεωγραφικοί σχηματισμοί της Μεσογείου Θάλασσας
Κατηγορία:Γεωγραφία της Ελλάδας
Κατηγορία:Γεωλογία της Ελλάδας
Κατηγορία:Ελληνική οικονομία
Νέο Θρόνιο Φθιώτιδας

Το **Νέο Θρόνιο** είναι παραθαλάσσιος οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 2 μέτρα.

## Γεωγραφία - Ιστορία
Το Νέο Θρόνιο βρίσκεται στις ακτές του Μαλιακού κόλπου σε απόσταση 38 χλμ. Ν.-ΝΑ. από τη Λαμία και 8 χλμ. ΒΔ. από τα Καμένα Βούρλα (έδρα του δήμου). Δυτικά από τον οικισμό περνά ο ποταμός Βοάγριος που καταλήγει στη θάλασσα, νότια είναι το Καινούργιο και ανατολικά ο οικισμός της Αγίας Αικατερίνης. Η ονομασία του οφείλεται στην αρχαία πόλη Θρόνιο που ήταν η πρωτεύουσα των Επικνημίδιων Λοκρών. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Καινουργίου. Σύμφωνα με το Πρόγραμμα «Καλλικράτης» μαζί με το Καινούργιο και την Αγία Αικατερίνη αποτελούν την τοπική κοινότητα Καινούργιου που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 58 κατοίκους

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Μαχάσου Ντέβτα

Το **Μαχάσου Ντέβτα** (γκαρβάλι: *महासू देवता मंदिर,हनोल*, ινδικά: *महासू देवता मंदिर,हनोल*) είναι ινδουιστικός ναός στην επαρχία Ντεχραντούν της ομόσπονδης πολιτείας Ουταράχαντ της βόρειας Ινδίας. Είναι κτισμένος στη θέση παλαιότερου, η κατασκευή του οποίου ανάγεται στον 9ο ή 10ο αιώνα μ.Χ.

## Περιγραφή
Το Μαχάσου Ντέβτα βρίσκεται στον ορεινό οικισμό Χανόλ της πολιτείας Ουταράχαντ, στην ανατολική όχθη του ποταμού Τονς, σε απόσταση περίπου 180 χιλιομέτρων από την πόλη Ντεχραντούν και 78 χλμ από την κωμόπολη Μουσούρι. Είναι αφιερωμένο στην τοπική θεότητα Μαχάσου, η οποία αναφέρεται ως μια μορφή λατρείας του θεού Σίβα. 

Το αρχικό κτίσμα ανεγέρθηκε γύρω στον 9ο με 10ο αιώνα μ.Χ. και χρησιμοποιήθηκε πρώτα ως βουδιστικός ναός, ενώ η καταστροφή του αποδόθηκε σε ανθρώπινη παρέμβαση παρά σε κάποια φυσική καταστροφή. Ορισμένα χαρακτηριστικά στοιχεία της προηγούμενης χρήσης του ναού, καθώς και της κυριαρχίας του βουδισμού στην ευρύτερη περιοχή κατά το παρελθόν είναι ακόμη ορατά και εντοπίζονται στα απομεινάρια του αρχικού ναού που φανερώνουν τεχνοτροπία που παραπέμπει σε επιρροές από την κουσανική αρχιτεκτονική και στην αναπαράσταση της τοπικής θεότητας Μαχάσου που υποστηρίζεται πως στην πραγματικότητα απεικονίζει τον Βούδα σε στάση διαλογισμού. Αργότερα ακολούθησε η επικράτηση του ινδουισμού που οδήγησε και στην αλλαγή της λατρευτικής χρήσης του χώρου. Με την πάροδο των ετών το κτίσμα υπέστη αρκετές μεταβολές, επεκτάθηκε ως κτιριακό συγκρότημα αποκτώντας και ναούς-εξαρτήματα άλλων μικρότερων θεοτήτων, ενώ στην τωρινή του μορφή έχει ως κύρια υλικά κατασκευής την πέτρα και το ξύλο. Ως αρχαιότερο κομμάτι του  κεντρικού ναού αναφέρεται το πετρόκτιστο ιερό, η κατασκευή του οποίου ενδέχεται να ανάγεται στην εποχή της θρησκευτικής μετάβασης από τον βουδισμό στον ινδουισμό. 

Στη σύγχρονη εποχή, το Μαχάσου Ντέβτα αποτελεί το επίκεντρο σημαντικής ετήσιας τοπικής θρησκευτικής γιορτής που διεξάγεται κάθε Αύγουστο. Σε αντίθεση με τις συνήθεις πρακτικές του ινδουισμού, στον κύριο ναό δεν πραγματοποιούνται θυσίες ζώων, γεγονός που αποδίδεται στην επίδραση του βουδιστικού παρελθόντος. Από την άλλη, τέτοιου είδους προσφορές διεξάγονται κανονικά στα διπλανά ναΐδρια.

## Παραπομπές


Κατηγορία:Ινδουιστικοί ναοί
Αριστοτέλης Μελετίου

Ο **Αριστοτέλης Μελετίου**, ήταν Έλληνας πολιτικός μηχανικός, απόφοιτος του Σχολείου των Τεχνών του Μετσόβειου Πολυτεχνείου (1890) και είχε συνεχίσει τις σπουδές του στη Γάνδη και το Παρίσι (1890-1893), Εργάστηκε από το 1934 ως Μηχανικός του Δήμου Φλωρίνης στη μελέτη και επίβλεψη τεχνικών έργων).

## Έργα του
* μικρογραφία|Ξενοδοχείο “Διεθνές”, (1924), Μεγάλου Αλεξάνδρου 78, Φλώρινα Ξενοδοχείο “Διεθνές”, Έτος κατασκευής 1924, Μεγάλου Αλεξάνδρου 78 (Ναούσης & Πρεσπών), Φλώρινα. 

Το Ξενοδοχείο “Διεθνές” χτίστηκε από τα αδέρφια Γεώργιο, Ιωάννη και Ηλία Σίμου, με καταγωγή από τη γειτονική κοινότητα των Αλώνων. Ο πρώτος είχε διατελέσει Δήμαρχος Φλώρινας, ενώ το έργο χρηματοδοτήθηκε, κυρίως, από τον Ιωάννη, μετανάστη στις Η.Π.Α. Τόσο οι εξωτερικοί χώροι του ξενοδοχείου, όσο και οι εσωτερικοί απετέλεσαν σκηνικό σε πολλές ταινίες του Θόδωρου Αγγελόπουλου. Από το 1991 στον όροφο όπου βρισκόταν το ξενοδοχείο, στεγάστηκε η Λέσχη Πολιτισμού Φλώρινας, αρχικά με μια μικρή Λαογραφική Συλλογή και στη συνέχεια με τμήματα κινηματογράφου, χορού, θεάτρου, φωτογραφίας, οικολογίας και περιβάλλοντος, λαογραφίας και παράδοσης και σκακιού. Το κτήριο κρίθηκε διατηρητέο από το Υπουργείο Πολιτισμού, ως έργο τέχνης.

## Παραπομπές


Κατηγορία:Έλληνες πολιτικοί μηχανικοί
Χαν Σόρια

Ο **Χαν Σόρια** (κορεατικά: 한설야, γεννημένος ως **Χαν Πιονγκντό**, 3 Αυγούστου 1900 - 6 Απριλίου 1976) ήταν Κορεάτης συγγραφέας, πολιτικός και υπουργός παιδείας στη Βόρεια Κορέα, όπου πέρασε και το μεγαλύτερο μέρος της καριέρας του. Πρόκειται για έναν από τους σπουδαιότερους Βορειοκορεάτες μυθιστορογράφους, του οποίου η επιρροή στη βορειοκορεατική λογοτεχνία ήταν μεγάλη, μάλιστα υπήρξε επικεφαλής της Ένωσης Κορεατών Συγγραφέων και Υπουργός Παιδείας, όπως αναφέρθηκε παραπάνω. 

## Βιογραφία
Γεννήθηκε στο Χάμχουνγκ της Ιαπωνοκρατούμενη Κορέας. Ο πατέρας του ήταν νομικός. Το 1919 τελείωσε τις εγκύκλιες σπουδές του και πήγε στο Nihon University, του Τόκυο, όπου σπούδασε κοινωνιολογία, από το 1921 έως και το 1924. Το 1925, μετανάστευσε στη Μαντζουρία και το 1927 στη Σεούλ. Το 1944, επέστρεψε στη γενέτειρά του, κι έκτοτε - και μετά την απελευθέρωση της Κορέας - παρέμεινε στην Πιονγιάνγκ.

Κατά τη διάρκεια της ζωή του διέφυγε πολυάριθμες εκκαθαρίσεις του Εργατικού Κόμματος Βόρειας Κορέας, για να καταλήξει τελικά να γίνει μέλος της Κεντρικής Επιτροπής του. Κατόπιν, έχοντας μεγάλη πικρία για αντίπαλους συγγραφείς, πολλές φορές ενέπνεε μελλοντικές εκκαθαρίσεις καθώς και γενικά στην εγκαθίδρυση πολιτισμού. Βέβαια, το 1962, ό ίδιος έπεσε θύμα εκκαθάρισης. Ειδικά, στα πρώτα λογοτεχνικά του χρόνια, συνέβαλε στην προσωπολατρία του Κιμ Ιλ-σουνγκ. Η επιρροή του στη λογοτεχνία της χώρας έως και σήμερα είναι εμφανής, παρόλο που, όπως φαίνεται, η ιστορία τον έχει ξεχασμένο εκεί. Πιθανόν η πιο γνωστή του δουλειά είναι ένα μυθιστόρημα, γνωστό στη Δύση, ως *Jackals*, το οποίο προωθεί το αντιαμερικανικό αίσθημα, έργο το οποίο ήρθε ξανά στην επιφάνει τη δεκαετία του 2000. 

Κατά τη διάρκεια της καριέρας του είχε ονομαστεί και ως ο «Σπουδαιότερος Κορεάτης Συγγραφέας όλων των εποχών», τίτλο που κατείχε επίσης και ο Ρι Κι-γιονγκ. Περισσότερο παραγωγικός θεωρείται τα χρόνια 1955 και 1957. Μαζί με τον Κιμ Τα- μπονγκ έβαλαν τα θεμέλια της βορειοκορεατικής λογοτεχνίας. Πρακτικά, πριν την απελευθέρωση ήταν ένας άσημος συγγραφέας. Κατά τη δεκαετία του 1930, ήρθε κοντά με την ιδεολογία της αριστέρας. Σημαντική ήταν και η δουλειά στη προσωπολατρεία του Κιμ Ιλ-σουνγκ, αφού αυτός καθιέρωσε το προσωνύμιο του «ήλιου» για αυτόν, το οποίο χρησιμοποιήθηκε κατά κόρον.  Κατά τη δεκαετία του 1960 κατηγορήθηκε για «στενομυαλιά» και εκδιώχθηκε από κάθε τίτλο που είχε και εξορίστηκε στην Κίνα. Πιθανόν το 1969 έλαβε συγχώρεση. Λόγω της μυστικότητας του καθεστώτος της Βόρειας Κορέας, είναι άγνωστο το πότε ακριβώς πέθανε, κάποιοι υποστηρίζουν το 1970, ενώ η ταφόπλακά του στο Κοιμητήριο των Μαρτύρων Πατριωτών αναγράφει το 1976. 

## Παραπομπές


### Βιβλιογραφία

* 
* 
* 
* 
* 
* 
*
* 
* 

## Περαιτέρω μελέτη

* 
* 
* 

## Εξωτερικοί σύνδεσμοι
* Han Sorya at the *[[Encyclopedia of Korean Culture]]* 
* Han Sorya  at *[[North Korean Human Geography]]* 
* 

Κατηγορία:Βορειοκορεάτες συγγραφείς
Κατηγορία:Υπουργοί Παιδείας
Κατηγορία:Βορειοκορεάτες πολιτικοί
Πάβελ Μπαζόφ

Ο **Πάβελ Πετρόβιτς Μπαζόφ** (ρωσικά: *Па́вел Петро́вич Бажо́в*, 27 Ιανουαρίου 1879 - 3 Δεκεμβρίου 1950) ήταν Ρώσος συγγραφέας, λαογράφος και πολιτικός.

Ο Μπαζόφ είναι γνωστός για τη συλλογή παραμυθιών του *Το κουτί από μαλαχίτη*, βασισμένο στη λαογραφία των Ουραλίων που δημοσιεύθηκε στη Σοβιετική Ένωση το 1939. Το 1944, η μετάφραση της συλλογής στα Αγγλικά δημοσιεύθηκε στη Νέα Υόρκη και στο Λονδίνο. Αργότερα ο Σεργκέι Προκόφιεφ δημιούργησε το μπαλέτο *[[Το Πέτρινο Λουλούδι]]* με βάση μια από τις ιστορίες. Ο Μπαζόφ ήταν επίσης συγγραφέας πολλών βιβλίων για τη Ρωσική Επανάσταση και τον Ρωσικό εμφύλιο πόλεμο. 

Ο Μπαζόφ διετέλεσε βουλευτής και ο Ιγκόρ Γκαϊντάρ, ο οποίος υπηρέτησε ως πρωθυπουργός της Ρωσίας το 1992, ήταν εγγονός του.

## Βιογραφία
αριστερά|μικρογραφία|Αναμνηστικό νόμισμα με τον Μπαζόφ
Ο Μπαζόφ γεννήθηκε στο Σησέρτ, μια πόλη στα Ουράλια όρη, σε μια οικογένεια της εργατικής τάξης. Ο πατέρας του ήταν ειδικευμένος εργάτης στο Σησέρτ. Πέρασε την παιδική του ηλικία στο Πολεφσκόι, 50 χιλιόμετρα από το Γεκατερίνμπουργκ. Αφού αποφοίτησε από μια θεολογική σχολή στο Γεκατερίνμπουργκ, μπήκε στο θεολογικό σεμινάριο στο Περμ. Αφού ολοκλήρωσε τις σπουδές του το 1899, άρχισε να εργάζεται ως δάσκαλος της ρωσικής γλώσσας στο Γεκατερίνμπουργκ και στο Καμισλόφ. Όπως πολλοί κάτοικοι της περιοχής, είχε αντι-μοναρχικές ιδέες και έτσι δεν μπόρεσε να φοιτήσει στο Πανεπιστήμιο. Παντρεύτηκε τη Βαλεντίνα Ιβανίτσκαγια, πρώην μαθήτριά του, και απέκτησε επτά παιδιά. Η γυναίκα του ήταν η μούσα του σε όλη του τη ζωή.

Ο Μπαζόφ εντάχθηκε στις τάξεις του Κομμουνιστικού Κόμματος της Σοβιετικής Ένωσης το 1918 και κατά τη διάρκεια του Ρωσικού εμφυλίου πολέμου πολέμησε στην πλευρά των Μπολσεβίκων. Στη συνέχεια εργάστηκε ως δημοσιογράφος και άρχισε να γράφει βιβλία για την ιστορία των Ουραλίων. Στη συνέχεια συγκέντρωσε παραμύθια και ιστορίες της πατρίδας του. Το πρώτο του βιβλίο εκδόθηκε το 1924.

Δημοσίευσε την πρώτη του ιστορία το 1936, στη συνέχεια το 1939 διηύθυνε έναν εκδοτικό οίκο που ειδικεύονταν στις ιστορίες των Ουραλίων και που είχε δημιουργηθεί με πρωτοβουλία του.

Το 1939, δημοσίευσε τη συλλογή *Το κουτί από μαλαχίτη* (Малахитовая шкатулка), καθώς και πολλές ιστορίες για παιδιά, αλλά και έργα για τη Ρωσική επανάσταση και τον Ρωσικό εμφύλιο πόλεμο. Για το *Κουτί από μαλαχίτη* έλαβε το βραβείο Στάλιν 2ης τάξης το 1943.

Ο συγγραφέας εξελέγη επίσης βουλευτής του 2ου και 3ου Ανώτατου Σοβιέτ της Σοβιετικής Ένωσης.

Πέθανε το 1950 στη Μόσχα και είναι θαμμένος στο νεκροταφείο Ivanovskoye στο Γεκατερίνμπουργκ.
κέντρο|μικρογραφία|520x520εσ|Ρωσικά γραμματόσημα με σκηνές από τις ιστορίες του Μπαζόφ

## Παραπομπές


Κατηγορία:Ρώσοι συγγραφείς
Κιμ Πιονγκ-ιλ

Ο **Κιμ Πιονγκ-ιλ** (κορεατικά: 김평일, προφορά: kim.pʰjɔŋ.il, 10 Αυγούστου 1954) είναι Βορειοκορεάτης πολιτικός και διπλωμάτης, ο οποίος υπηρετεί τη χώρα του στο εξωτερικό, από το 1979 έως και το 2019, σε πρεσβείες όπως της Ουγγαρίας, Βουλγαρίας, Φινλανδίας, Πολωνίας και Τσεχίας. Είναι επίσης ο μόνος εν ζωή γιος του πρώτου Ανώτατου Ηγέτη της Βόρειας Κορέας, Κιμ Ιλ-σονγκ,  ετεροθαλής αδελφός του δεύτερου Ηγέτη της χώρας Κιμ Τζονγκ-ιλ και θείος του τωρινού Ηγέτη, Κιμ Τζονγκ-ουν. Μητέρα του ήταν η δεύτερη γυναίκα του Κιμ Ιλ-σονγκ, Κιμ Σονγκ-ε. Γεννήθηκε στη Πιονγιάνγκ και σπούδασε οικονομικά στο πανεπιστήμιο Κιμ Ιλ-σονγκ, και κατόπιν στο ομότιτλο Πολεμικό Κολέγιο. 

Λέγεται ότι υπήρξε, ειδικότερα κατά τη δεκαετία του 1970, διαμάχη μεταξύ αυτού και το Κιμ Τζονγκ-ιλ, λόγω της απερίσκεπτης και κολάσιμης ζωής του πρώτου. Ο δεύτερος για να προστατέψει την προσωπολατρία που είχε δημιουργηθεί για την οικογένεια Κιμ, το ανέφερε στον πατέρα του, μεγαλώνοντας κιόλας την έυνοια του προς αυτόν. Έτσι, το 1979, ξεκίνησε να υπηρετεί τη χώρα του στο εξωτερικό ως διπλωμάτης, σε χώρες σχετικές με το πολίτευμα της χώρας του όπως η Γιουγκοσλαβία, η Λαϊκή Δημοκρατία της Βουλγαρίας και η Λαϊκή Δημοκρατία της Ουγγαρίας, όμως όταν οι τελευταίοι άρχισαν διπλωματικές σχέσεις με τη Νότια Κορέα, εκείνος πήγε στη Φινλανδία. Αυτή τη στιγμή είναι Βορειοκορεάτης πρέσβης της Τσεχίας. 

Ο Κιμ Πιονγκ-ιλ, λέγεται ότι αποτελεί έως και σήμερα μία απειλή για την κυβέρνηση της Βόρειας Κορέας, ενώ έχει αναφερθεί ότι είναι στόχος μυστικών υπηρεσιών τόσο της Βόρειας όσο και της Νότιας Κορέας. Παρόλα αυτά, στα χρόνια που ακολούθησαν, έχει κρατήσει τη προσωπική του μακριά από τη δημοσιότητα, σε αντίθεση με τον ανιψιό του Κιμ Τζονγκ-ναμ, ο οποίος δολοφονήθηκε στην Κουάλα Λουμπούρ, το 2017. Το 2011, υπάρχουν αναφορές ότι γύρισε στη Βόρεια Κορέα, να παρευρεθεί στο πλευρό της μητέρας του, που ήταν άρρωστη ή ότι πήγε να παρακολουθήσει την επέτειο θανάτου του πατέρα του. Λέγεται επίσης ότι για λόγους υγείας επέστρεψε το 2019 στην πατρίδα του, στην οποία διαμένει έπειτα από 40 χρόνια απουσίας.

## Παραπομπές


## Εξωτερικοί σύνδεσμοι
*Korean Monarch Kim Jong Il: Technocrat Ruler of the Hermit Kingdom Facing the Challenge of Modernity, by Alexandre Y. Mansourov, Ph.D., Associate Professor, Asia-Pacific Center for Security Studies
*The Kim Jong Il Succession Problem in the Context of the North Korean Political Structure, translated by Titus North, University of Pittsburgh

Κατηγορία:Βορειοκορεάτες πολιτικοί
Κατηγορία:Δυναστεία των Κιμ (Βόρεια Κορέα)
Βουλή των Αντιπροσώπων (Βολιβία)

Η **Βουλή των Αντιπροσώπων** () είναι η Κάτω Βουλή της Πολυεθνοτικής Νομοθετικής Συνέλευσης της Βολιβίας (*Asamblea Legislativa Plurinacional*). Η Βουλή αριθμεί 130 αιρετά μέλη, που υπηρετούν θητεία 5 ετών. Τα 63 μέλη εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες,  τα 60 μέλη  με αναλογική εκπροσώπηση από 9 πολυεδρικές περιφέρειες. Τέλος, οι υπόλοιπες 7 έδρες προορίζονται για τους εκπροσώπους των εθνικών μειονοτήτων που ζουν στη χώρα.

Η πιο πρόσφατη ανανέωση της Βουλής έγινε έπειτα από τη διεξαγωγή των γενικών εκλογών, τον Οκτώβριο του 2020.

## Τελευταίες εκλογές

## Δείτε επίσης

*Πολυεθνοτική Νομοθετική Συνέλευση
*Γερουσία (Βολιβία)

## Παραπομπές


Βουλη
Γερουσία (Βολιβία)

Η **Αίθουσα των Γερουσιαστών** (  ) είναι το ανώτερο σώμα της Πολυεθνοτικής Νομοθετικής Συνέλευσης της Βολιβίας . Η σύνθεση και οι εξουσίες της Γερουσίας ορίζονται στο Πολιτικό Σύνταγμα του Κράτους και άλλες που ορίζονται από τους νόμους της Βολιβίας . Η Γερουσία είναι το νομοθετικό όργανο της χώρας, όπου κάθε γερουσιαστής εκπροσωπεί τα συμφέροντα των Διαμερισμάτων του. Η αίθουσα συνεδριάσεων βρίσκεται στο κτήριο του νομοθετικού παλατιού στην Πλατεία Μουρίγιο .

Η Γερουσία έχει 36 έδρες. Καθένα από τα εννέα διαμερίσματα της χώρας επιστρέφει τέσσερις γερουσιαστές που εκλέγονται με αναλογική εκπροσώπηση (χρησιμοποιώντας τη μέθοδο D'Hondt ).  (Από το 1985 έως το 2009, η Γερουσία είχε 27 έδρες: τρεις έδρες ανά διαμέρισμα: δύο από το κόμμα ή τη φόρμουλα που λαμβάνει τις περισσότερες ψήφους, με τον τρίτο γερουσιαστή να αντιπροσωπεύει το δεύτερο κόμμα. ) Οι γερουσιαστές εκλέγονται από λίστες κομμάτων για να υπηρετήσουν πενταετή θητεία, και η ελάχιστη ηλικία για να κατέχει έδρα στη Γερουσία είναι 35 χρόνια.

Η Γερουσία ιδρύθηκε το 1831, εγκαταστάθηκε αργότερα και αποκαταστάθηκε το 1878. 

Πριν από την έγκριση του νέου Συντάγματος του 2009, η αίθουσα αυτή ονομαζόταν *Εθνική Γερουσία* (    ).

## Τελευταίες εκλογές

## Δείτε επίσης

*Πολυεθνοτική Συνέλευση της Βολιβίας
*Βουλή των Αντιπροσώπων (Βολιβία)

## Παραπομπές


Κατηγορία:Πολιτική της Βολιβίας
Tencent

Η **Tencent Holdings Ltd**, επίσης γνωστή ως **Tencent** (κινεζικά: 腾讯 *Τενγκσούν*) είναι Κινεζική πολυεθνική τεχνολογία πολυεθνική εταιρεία συμμετοχών. Ιδρύθηκε το 1998. Οι θυγατρικές της δραστηριοποιούνται σε διάφορες υπηρεσίες και προϊόντα οι οποίες σχετίζονται με το διαδίκτυο σε παγκόσμιο επίπεδο, συμπεριλαμβανομένου του τομέα της ψυχαγωγίας, της τεχνητής νοημοσύνης και άλλων τεχνολογιών. Η εταιρεία εδρεύει σε ένα δίδυμο ουρανοξύστη (εκ των οποίων ο ένας είναι 248 και ο άλλος 194 μέτρων), τους Παραθαλάσσιους Πύργους Τενσέντ (γνωστοί και ως Μέγαρο Τενσέντ Μπινχάι) στην επαρχία Νανσάν του Σεντσέν, μιας μεγάλης πόλης κοντά στην Κουανγκτσόου. 

Η εταιρεία είναι ο μεγαλύτερος προμηθευτής βιντεοπαιχνιδιών στον κόσμο, καθώς και μια από τις εταιρείες με την μεγαλύτερη κεφαλαιοποίηση αγοράς. Είναι μια από τις μεγαλύτερες εταιρείες που δραστηριοποιούνται στα μέσα κοινωνικής δικτύωσης, το επιχειρηματικό κεφάλαιο και τις επενδύσεις. Οι υπηρεσίες που προσφέρονται από την εταιρεία περιλαμβάνουν: κοινωνικά δίκτυα, μουσική, διαδικτυακές πύλες, ηλεκτρονικό εμπόριο, παιχνίδια για κινητά τηλέφωνα, διαδικτυακές υπηρεσίες, συστήματα πληρωμής, κινητά τηλέφωνα και διαδικτυακά βιντεοπαιχνίδια για πολλαπλούς παίκτες. Στην Κίνα, μεταξύ των προϊόντων που προσφέρει είναι τα προγράμματα ανταλλαγής άμεσων μηνυμάτων Tencent QQ και WeChat, καθώς και μια από τις μεγαλύτερες διαδικτυακές πύλες του κόσμου (καθώς και μια από τις δέκα μεγαλύτερες ιστοσελίδες με βάση την επισκεψιμότητα), την QQ.com. Η εταιρεία κατέχει μια από τις μεγαλύτερες πλατφόρμες μουσικής παγκοσμίως (Tencent Music Entertainment), με περισσότερα από 700 εκατομμύρια ενεργούς χρήστες και 120 εκατομμύρια συνδρομητές. 

Η κεφαλαιοποίηση αγοράς της εταιρείας ξεπέρασε τα 500 δισεκατομμύρια δολάρια το 2018, κάνοντάς την την πρώτη ασιατική εταιρεία η οποία ξεπέρασε αυτό το ορόσημο. Από τότε έχει γίνει μια από τις πιο πολύτιμες εταιρείες της Ασίας και μια από τις κορυφαίες τεχνολογικές εταιρείες του κόσμου όσον αφορά την χρηματιστηριακή τους αξία. Η Tencent έχει περιγραφεί ως μια από τις πιο καινοτόμες εταιρείες του κόσμου από τις Boston Consulting Group και Fast Company. Το 2018, η Tencent είχε την 5η υψηλότερη εμπορική αποτίμηση. Έχει συμμετοχές σε πάνω από 600 εταιρείες, ενώ πιο πρόσφατα έχει εστιάσει το ενδιαφέρον της σε νεοφυείς επιχειρήσεις που δραστηριοποιούνται στην τεχνολογία από την Ασία.

Η εταιρεία ιδρύθηκε από τους Μα Χουατένγκ, Τσανγκ Τσιντόνγκ, Σου Τσουενιέ, Τσεν Γιντάν και Τσενγκ Λιτσίνγκ το 1998. 

## Παραπομπές


Κατηγορία:Εκδότες βιντεοπαιχνιδιών
Κατηγορία:Εταιρείες ανάπτυξης βιντεοπαιχνιδιών